ધોનીએ પોતાની કપ્તાનીમાં ભારતને 2007માં આઈસીસી વર્લ્ડ ટી20 ચેમ્પિયન બનાવ્યુહતુ. નેહરાએ કહ્યુ કે આ સફળતા પછી કોઈપણ ક્રિકેટર અભિમાનમાં ચૂર થઈ શકતો હતો પણ ધોની સાથે આવુ ન થયુ. નેહરાએ આઉટલુકમાં લખેલ પોતાની કોલમમાં લખ્યુ, યાદ કરો જ્યારે તેમને કપ્તાની મળી હતી. ત્યારે તે એકદમ નવો ખેલાડી હતો. રાહુલ દ્રવિડ તેમની પહેલા ઈગ્લેંડ પ્રવાસ પર કપ્તાન હતા અને ધોનીને અચાનક કેપ્ટન બનાવી દીધો. ધોનીનુ કપ્તાન બનવુ ભારતીય ક્રિકેટ માટે સૌથી મોટો ટર્નિંગ પોઈંટ હતો. તે જાણતા હતા કે દબાણનો સામનો કેવી રીતે કરવાનો છે અને તેઓ તેને પોતાના જ દમ પર ઉઠાવે છે. જ્યારે 2011માં વર્લ્ડ કપ જીત્યા પછી ભારતીય ટીમ ઓસ્ટ્રેલિયા અને ઈગ્લેંડમાં ટેસ્ટ શ્રેણી હારી ગઈ તો તે બિલકુલ ગભરાયા નહી.